กฎกระทรวงว่าด้วยกลุ่มภารกิจพ.ศ. ๒๕๔๕-------------------อาศัยอํานาจตามความในมาตรา ๒๑ วรรคสาม และวรรคหก แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ นายกรัฐมนตรีออกกฎกระทรวงไว้ ดังต่อไปนี้หมวด ๑ การจัดกลุ่มภารกิจในกระทรวง------------------------ข้อ ๑ ให้มีการจัดกลุ่มภารกิจในกระทรวงตามที่กําหนดในหมวดนี้ข้อ ๒ สํานักนายกรัฐมนตรี ไม่มีข้อ ๓ กระทรวงกลาโหม ไม่มี (การจัดระเบียบราชการเป็นไปตามกฎหมายว่าด้วยการจัดระเบียบราชการกระทรวงกลาโหม)ข้อ ๔ กระทรวงการคลัง มีกลุ่มภารกิจ ดังนี้(ก) กลุ่มภารกิจด้านทรัพย์สิน๑. กรมธนารักษ์๒. สํานักงานคณะกรรมการนโยบายรัฐวิสาหกิจ(ข) กลุ่มภารกิจด้านรายได้๑. กรมศุลกากร๒. กรมสรรพสามิต๓. กรมสรรพากร(ค) กลุ่มภารกิจด้านรายจ่ายและหนี้สิน๑. กรมบัญชีกลาง๒. สํานักงานบริหารหนี้สาธารณะข้อ ๕ กระทรวงการต่างประเทศ มีกลุ่มภารกิจ ดังนี้1. กลุ่มภารกิจความสัมพันธ์ทวิภาคี๑. กรมยุโรป๒. กรมอเมริกาและแปซิฟิกใต้๓. กรมเอเชียตะวันออก๔. กรมเอเชียใต้ ตะวันออกกลาง และแอฟริกา(ข) กลุ่มภารกิจความร่วมมือระหว่างประเทศ๑. กรมวิเทศสหการ๒. กรมเศรษฐกิจระหว่างประเทศ๓. กรมองค์การระหว่างประเทศ๔. กรมอาเซียน(ค) กลุ่มภารกิจส่งเสริมกิจการต่างประเทศ๑. กรมการกงสุล๒. กรมพิธีการทูต๓. กรมสนธิสัญญาและกฎหมาย๔. กรมสารนิเทศข้อ ๖ กระทรวงการท่องเที่ยวและกีฬา ไม่มีข้อ ๗ กระทรวงการพัฒนาสังคมและความมั่นคงของมนุษย์ มีกลุ่มภารกิจ ดังนี้(ก) กลุ่มภารกิจด้านพัฒนาศักยภาพมนุษย์และสังคม๑. กรมกิจการเด็กและเยาวชน๒. กรมกิจการผู้สูงอายุ๓. กรมกิจการสตรีและสถาบันครอบครัว(ข) กลุ่มภารกิจด้านพัฒนาสวัสดิการสังคมและคุณภาพชีวิต๑. กรมพัฒนาสังคมและสวัสดิการ๒. กรมส่งเสริมและพัฒนาคุณภาพชีวิตคนพิการข้อ ๘ กระทรวงเกษตรและสหกรณ์ มีกลุ่มภารกิจ ดังนี้(ก) กลุ่มภารกิจด้านพัฒนาการผลิต๑. กรมการข้าว๒. กรมประมง๓. กรมปศุสัตว์๔. กรมวิชาการเกษตร๕. กรมหม่อนไหม(ข) กลุ่มภารกิจด้านบริหารจัดการทรัพยากรเพื่อการผลิต๑. กรมชลประทาน๒. กรมฝนหลวงและการบินเกษตร๓. กรมพัฒนาที่ดิน๔. สํานักงานการปฏิรูปที่ดินเพื่อเกษตรกรรม(ค) กลุ่มภารกิจด้านส่งเสริมและพัฒนาเกษตรกรและระบบสหกรณ์๑. กรมตรวจบัญชีสหกรณ์๒. กรมส่งเสริมการเกษตร๓. กรมส่งเสริมสหกรณ์ข้อ ๙ กระทรวงคมนาคม มีกลุ่มภารกิจ ดังนี้(ก) กลุ่มภารกิจการพัฒนาโครงสร้างพื้นฐานด้านทางหลวง๑. กรมทางหลวง๒. กรมทางหลวงชนบท(ข) กลุ่มภารกิจด้านการขนส่ง๑. กรมการขนส่งทางบก๒. กรมการขนส่งทางราง๓. กรมเจ้าท่า๔. กรมท่าอากาศยานข้อ ๑๐ กระทรวงทรัพยากรธรรมชาติและสิ่งแวดล้อม มีกลุ่มภารกิจ ดังนี้(ก) กลุ่มภารกิจด้านทรัพยากรธรรมชาติ๑. กรมทรัพยากรทางทะเลและชายฝั่ง๒. กรมทรัพยากรธรณี๓. กรมป่าไม้๔. กรมอุทยานแห่งชาติ สัตว์ป่า และพันธุ์พืช(ข) กลุ่มภารกิจด้านทรัพยากรน้ําในแผ่นดิน๑. กรมทรัพยากรน้ํา๒. กรมทรัพยากรน้ําบาดาล(ค) กลุ่มภารกิจด้านสิ่งแวดล้อม๑. กรมควบคุมมลพิษ๒. กรมส่งเสริมคุณภาพสิ่งแวดล้อมข้อ ๑๑ กระทรวงเทคโนโลยีสารสนเทศและการสื่อสารไม่มีข้อ ๑๒ กระทรวงพลังงานไม่มีข้อ ๑๓ กระทรวงพาณิชย์ มีกลุ่มภารกิจ ดังนี้(ก) กลุ่มภารกิจด้านการค้าภายในประเทศ๑. กรมการค้าภายใน๒. กรมการประกันภัย๓. กรมทรัพย์สินทางปัญญา๔. กรมพัฒนาธุรกิจการค้า(ข) กลุ่มภารกิจด้านการค้าต่างประเทศ๑. กรมการค้าต่างประเทศ๒. กรมเจรจาการค้าระหว่างประเทศ๓. กรมส่งเสริมการส่งออกข้อ ๑๔ กระทรวงมหาดไทย มีกลุ่มภารกิจ ดังนี้(ก) กลุ่มภารกิจด้านกิจการความมั่นคงภายใน๑. กรมการปกครอง๒. กรมที่ดิน(ข) กลุ่มภารกิจด้านพัฒนาชุมชนและส่งเสริมการปกครองท้องถิ่น๑. กรมการพัฒนาชุมชน๒. กรมส่งเสริมการปกครองท้องถิ่น(ค) กลุ่มภารกิจด้านสาธารณภัยและพัฒนาเมือง๑. กรมป้องกันและบรรเทาสาธารณภัย๒. กรมโยธาธิการและผังเมืองข้อ ๑๕ กระทรวงยุติธรรม มีกลุ่มภารกิจ ดังนี้(ก) กลุ่มภารกิจด้านอํานวยความยุติธรรม๑. กรมสอบสวนคดีพิเศษ๒. สถาบันนิติวิทยาศาสตร์(ข) กลุ่มภารกิจด้านบริหารความยุติธรรม๑. กรมคุ้มครองสิทธิและเสรีภาพ๒. กรมบังคับคดี(ค) กลุ่มภารกิจด้านพัฒนาพฤตินิสัย๑. กรมคุมประพฤติ๒. กรมพินิจและคุ้มครองเด็กและเยาวชน๓. กรมราชทัณฑ์ข้อ ๑๖ กระทรวงแรงงาน มีกลุ่มภารกิจ ดังนี้(ก) กลุ่มภารกิจด้านส่งเสริมขีดความสามาถในการแข่งขันของประเทศ๑. กรมพัฒนาฝีมือแรงงาน๒. กรมการจัดหางาน(ข) กลุ่มภารกิจด้านประกันความมั่นคงในการทํางาน๑. กรมสวัสดิการและคุ้มครองแรงงาน๒. สํานักงานประกันสังคมข้อ ๑๗ กระทรวงวัฒนธรรมไม่มีข้อ ๑๘ กระทรวงวิทยาศาสตร์และเทคโนโลยีไม่มีข้อ ๑๙ กระทรวงศึกษาธิการไม่มี (การจัดระเบียบราชการให้เป็นไปตามกฎหมายว่าด้วยการจัดระเบียบราชการกระทรวงศึกษาธิการ)ข้อ ๒๐ กระทรวงสาธารณสุข มีกลุ่มภารกิจ ดังนี้(ก) กลุ่มภารกิจด้านพัฒนาการแพทย์๑. กรมการแพทย์๒. กรมพัฒนาการแพทย์แผนไทยและการแพทย์ทางเลือก๓. กรมสุขภาพจิต(ข) กลุ่มภารกิจด้านพัฒนาการสาธารณสุข๑. กรมควบคุมโรค๒. กรมอนามัย(ค) กลุ่มภารกิจด้านสนับสนุนงานบริหารสุขภาพ๑. กรมวิทยาศาสตร์การแพทย์๒. กรมสนับสนุนบริการสุขภาพ๓. สํานักงานคณะกรรมการอาหารและยาข้อ ๒๑ กระทรวงอุตสาหกรรม มีกลุ่มภารกิจ ดังนี้(ก) กลุ่มภารกิจด้านเศรษฐกิจอุตสาหกรรม๑. สํานักงานคณะกรรมการอ้อยและน้ําตาลทราย๒. สํานักงานเศรษฐกิจอุตสาหกรรม(ข) กลุ่มภารกิจด้านกํากับตรวจสอบกระบวนการผลิต๑. กรมโรงงานอุตสาหกรรม๒. กรมอุตสาหกรรมพื้นฐานและการเหมืองแร่(ค) กลุ่มภารกิจด้านส่งเสริมอุตสาหกรรมและผู้ประกอบการ๑. กรมส่งเสริมอุตสาหกรรม๒. สํานักงานมาตรฐานผลิตภัณฑ์อุตสาหกรรมหมวด ๒ การบังคับบัญชา----------------------ข้อ ๒๒ ให้กลุ่มภารกิจของส่วนราชการตามหมวด ๑ ปฏิบัติราชการขึ้นตรงต่อรัฐมนตรี เว้นแต่กลุ่มภารกิจของกระทรวงการต่างประเทศ ให้ปฏิบัติราชการขึ้นตรงต่อปลัดกระทรวง แต่ให้รายงานโดยตรงต่อรัฐมนตรีอีกทางหนึ่งด้วยหมวด ๓ การรายงาน---------------------ข้อ ๒๓ "งาน" ในหมวดนี้ หมายความว่า งานตามแผนงานหรือโครงการใดที่มีมูลค่าตามจํานวนที่รัฐมนตรีและปลัดกระทรวงร่วมกันกําหนดข้อ ๒๔ ให้หัวหน้ากลุ่มภารกิจรายงานต่อปลัดกระทรวงในกรณีดังต่อไปนี้(๑) การกําหนดงานใดขึ้นใหม่โดยมิใช่เป็นงานตามแผนปฏิบัติราชการประจําปี ให้รายงานเมื่อได้กําหนดขอบเขตและกําหนดเวลาของงานนั้นชัดเจนแล้ว(๒) เมื่อได้เริ่มลงมือปฏิบัติงานใดให้รายงานการเริ่มต้นทํางาน(๓) ในกรณีมีเหตุอื่นอันสําคัญอันอาจทําให้เป้าหมายของงานเปลี่ยนไปไม่ว่าจะทําให้เสร็จเร็วขึ้นหรือช้าลง หรือไม่อาจสําเร็จได้ก็ตาม ให้หัวหน้ากลุ่มภารกิจรายงานเหตุดังกล่าวและผลที่อาจเกิดขึ้น(๔) ในกรณีที่เหตุสําคัญตาม (๓) เป็นอุปสรรคต่องาน เมื่อได้ริเริ่มใช้มาตรการใดเพื่อแก้ไขอุปสรรค ให้รายงานการดําเนินการ และถ้ามาตรการนั้นไม่อาจบรรลุผล ต้องเปลี่ยนไปใช้มาตรการใหม่ ให้หัวหน้ากลุ่มภารกิจรายงานการริเริ่มใช้มาตรการใหม่ด้วย(๕) กรณีที่เหตุสําคัญตาม (๓) ยุติลงแล้ว ให้รายงานการยุติและประเมินผลที่จะตามมา(๖) กรณีที่งานใดเสร็จสิ้นแล้ว ให้รายงานผลการปฏิบัติ การใช้จ่ายงบประมาณบุคลากรและทรัพย์สิน พร้อมกับประเมินผลงานกับเป้าหมายที่ตั้งไว้(๗) การรายงานความก้าวหน้าของงานตามที่ปลัดกระทรวงและหัวหน้ากลุ่มภารกิจตกลงกันหรือตามที่รัฐมนตรีมีคําสั่งข้อ ๒๕ แบบรายงานและกําหนดเวลาการรายงานให้เป็นไปตามที่ปลัดกระทรวงและหัวหน้ากลุ่มภารกิจตกลงกันหรือตามที่รัฐมนตรีมีคําสั่งข้อ ๒๖ ปลัดกระทรวงอาจกําหนดให้ไม่ต้องรายงานเมื่อใดก็ได้ข้อ ๒๗ รัฐมนตรีอาจมีคําสั่งให้มีการรายงานเรื่องใดเพิ่มเติมจากที่กําหนดในข้อ ๒๔ ก็ได้หมวด ๔ ข้อจํากัดอํานาจของผู้เป็นหัวหน้ากลุ่มภารกิจ------------------------------ข้อ ๒๘ อํานาจในการสั่งบรรจุและแต่งตั้งข้าราชการระดับ ๙ ขึ้นไป ให้ยังคงเป็นอํานาจของปลัดกระทรวง แต่ก่อนดําเนินการให้ปลัดกระทรวงหารือกับหัวหน้ากลุ่มภารกิจทุกกลุ่มภารกิจก่อนการใช้อํานาจของหัวหน้ากลุ่มภารกิจในการสั่งเลื่อนขั้นเงินเดือนข้าราชการตั้งแต่ระดับ ๙ ขึ้นไป ให้กระทําได้เมื่อหารือกับปลัดกระทรวงแล้วในกรณีที่รัฐมนตรี ปลัดกระทรวง และหัวหน้ากลุ่มภารกิจเห็นว่าเพื่อประโยชน์แห่งประสิทธิภาพและความเป็นเอกภาพในการบริหารราชการ จะตกลงร่วมกันให้อํานาจหน้าที่บางประการของปลัดกระทรวงที่โอนไปเป็นของหัวหน้ากลุ่มภารกิจตามมาตรา ๒๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ ยังคงเป็นอํานาจหน้าที่ของปลัดกระทรวงต่อไปก็ได้ โดยให้ทําเป็นหนังสือข้อตกลงร่วมกัน ในกรณีเช่นนั้นให้อํานาจหน้าที่ดังกล่าวยังคงเป็นของปลัดกระทรวงต่อไปหมวด ๕ การปฏิบัติราชการแทน-------------------------ข้อ ๒๙ ในกรณีที่รัฐมนตรีจะมอบอํานาจให้ปลัดกระทรวงปฏิบัติราชการแทน ถ้าเป็นราชการหรือภารกิจของส่วนราชการในกลุ่มภารกิจใด จะมอบอํานาจให้หัวหน้ากลุ่มภารกิจนั้นปฏิบัติราชการแทนก็ได้ข้อ ๓๐ หัวหน้ากลุ่มภารกิจซึ่งได้รับมอบอํานาจตามข้อ ๒๙ อาจมอบอํานาจต่อให้อธิบดีหรือผู้ดํารงตําแหน่งเทียบเท่า ซึ่งอยู่ในกลุ่มภารกิจเดียวกัน หรือผู้ว่าราชการจังหวัดก็ได้หมวด ๖ การรักษาราชการแทน-----------------------ข้อ ๓๑ ในกรณีที่ไม่มีผู้ดํารงตําแหน่งหัวหน้ากลุ่มภารกิจ หรือมีแต่ไม่อาจปฏิบัติราชการได้ ให้ปลัดกระทรวงแต่งตั้งข้าราชการในกระทรวงซึ่งดํารงตําแหน่งรองปลัดกระทรวงหรือผู้ดํารงตําแหน่งเทียบเท่า หรืออธิบดีหรือผู้ดํารงตําแหน่งเทียบเท่าในกลุ่มภารกิจนั้นเป็นผู้รักษาราชการแทนในกรณีที่ไม่มีรองปลัดกระทรวง อธิบดี หรือผู้ดํารงตําแหน่งเทียบเท่าตามวรรคหนึ่ง หรือมีแต่ไม่อาจปฏิบัติราชการได้ ให้ปลัดกระทรวงแต่งตั้งข้าราชการในกระทรวงซึ่งดํารงตําแหน่งรองอธิบดีหรือผู้ดํารงตําแหน่งเทียบเท่าในกลุ่มภารกิจนั้นเป็นผู้รักษาราชการแทนให้ผู้รักษาราชการแทนมีอํานาจหน้าที่ตามที่กําหนดไว้ในมาตรา ๔๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔หมวด ๗ การอุทธรณ์คําสั่งทางปกครอง--------------------------ข้อ ๓๒ ในกรณีที่มีการอุทธรณ์คําสั่งทางปกครองตามมาตรา ๔๔ และ ๔๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ถ้ากฎกระทรวงที่ออกตามมาตรา ๔๕ วรรคสาม แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ กําหนดให้ปลัดกระทรวงเป็นเจ้าหน้าที่ผู้มีอํานาจพิจารณาอุทธรณ์ ในกระทรวงที่มีการแบ่งกลุ่มภารกิจให้ปฏิบัติ ดังต่อไปนี้(๑) ในกรณีที่เจ้าหน้าที่ผู้ทําคําสั่งทางปกครองเป็นหัวหน้ากลุ่มภารกิจ ให้เป็นอํานาจของปลัดกระทรวง(๒) ในกรณีที่เจ้าหน้าที่ผู้ทําคําสั่งทางปกครองเป็นอธิบดี หรือผู้ดํารงตําแหน่งเทียบเท่าในกลุ่มภารกิจ ให้เป็นอํานาจของหัวหน้ากลุ่มภารกิจนั้นผู้มีอํานาจลงนาม - ให้ไว้ ณ วันที่ ๙ ตุลาคม พ.ศ. ๒๕๔๕พันตํารวจโท ทักษิณ ชินวัตรนายกรัฐมนตรี